**Informatīvās sanāksmes par dabas aizsardzības plāna izstrādes uzsākšanu**

**Aizsargājamo ainavu apvidum “Ziemeļgauja” protokols**

26.03.2025., Virešu pagastapārvalde, “Sikšņu skola”, Vidaga

Dalībnieku saraksts:

1. Irisa Mukāne, Dabas aizsardzības pārvalde LIFE Osmo Baltic

2. Mārtiņš Blaus, Dabas aizsardzības pārvalde VRA

3. Sintija Jaunākā, Dabas aizsardzības pārvalde VRA

4. Zanda Segliņa, Dabas aizsardzības pārvalde LIFE Osmo Baltic

5. Alda Zvejniece, Smiltenes novada pašvaldība Grundzāles un Virešu pag.apv.pārvalde

6. Ieva Dille, Smiltenes novada pašvaldība

7. Sarmīte Daudziete, Smiltenes novada pašvaldība

8. Sallija Lakina, Smiltenes novada pašvaldība

9. Evija Zurģe, Smiltenes novada pašvaldība

10. Agita Bērziņa, “Alūksnes un Malienas Ziņas”

11. Rūta Brakovska, Smiltenes novada TIC

12. Alīna Dzenīte, Smiltenes novada TIC

13. Margarita Sarkangalve, Vidagas bibliotēka

14. Līga Ozoliņa

15. Edgars Rācenis, zemes īpašnieks

16. Evija Zvejniece, Dabas aizsardzības pārvalde DAD MPN

17. Andris Gavars, SIA “Andruks”

18. Ivars Kalniņš, SIA “VIREŠI”

19. Maija Paiķena, zemes īpašniece

20. Lelde Eņģele, Dabas aizsardzības pārvalde LIFE Osmo Baltic

21. Maija Ušča, Dabas aizsardzības pārvalde LIFE Osmo Baltic

M. Ušča atklāj sanāksmi, informē par projektu Life Osmo Baltic, kura ietvaros notiek aizsargājamo ainavu apvidus (AAA) Ziemeļgauja dabas aizsardzības (DA) plāna izstrāde. Informē par sanāksmes darba kārtību, kā arī informē, ka pēc L. Eņģeles prezentācijas varēs uzdot jautājumus. Prezentācija un sanāksmes protokols būs pieejams DAP mājaslapā pie informācijas par AAA Ziemeļgauja dabas aizsardzības plāna izstrādi <https://www.daba.gov.lv/lv/aizsargajamo-ainavu-apvidus-ziemelgauja-jauna-dabas-aizsardzibas-plana-izstrade>.

L. Eņģele sāk prezentāciju, informē par DA plāna izstrādes regulējumu.

Tehnisku iemeslu dēl nav iespējams noskatīties prezentācijā iekļauto īsfilmu par DA plāniem. Kamēr tiek risinātas tehniskās problēmas, Z. Segliņa izstāsta īsfilmas saturu.

L. Eņģele turpina prezentāciju par AAA Ziemeļgauja un tā dabas vērtībām, DA plānu un tā izstrādes kārtību, kā arī par aktuālākajiem AAA Ziemeļgauja DA plāna izstrādes laikā izskatāmajiem jautājumiem.

M. Ušča aicina klātesošos uzdot jautājumus.

I. Kalniņš jautā, kā ir ar Tirziņas upi, kas savulaik ir bagarēta upe līdz pašai Gaujai. Upes augšdaļu līdz ainavu apvidus robežai un meliorācijas grāvjus nesen pārtīrīja un rezultātā Tirziņā izveidojās 70 cm augstuma starpība, kas kavēja ūdens plūsmu uz Gauju, un tagad iztīrītais atkal ir piesērējis. Vai tur plānots ko darīt?

L. Eņģele atbild, ka šī problēma plāna izstrādes laikā tiks vērtēta. Par Tiziņu informācija tiks nodota plāna izstrādē piesaistītajam hidrologam un ūdeņu un zālāju ekspertiem, kas arī vērtēs meliorācijas sistēmu un upes uzturēšanas un tīrīšanas nepieciešamību konkrētās vietās. Papildus stāsta par upes tīrīšanu Kurzemē, kur rezultāts upes atjaunošanā bijis labs, bet ātri piesērējis izraktais sedimentācijas baseins.

A. Gavars papildina, ka Tirziņu tīrīja no lejas uz augšu un izrakto sedimentācijas baseinu ātri pienesa pilnu. Tagad upē jau pēc tīrīšanas saaugušas niedres. Problēma, ka darbi netiek plānoti visas upes garumā, bet tikai daļā, tāpēc arī rezultāts nav.

L. Eņģele skaidro, ka upes aizaugšana ir sekas nepiemērotai apsaimniekošanai, t.sk. krastos nocērtot visus kokus, aizaugšana pastiprinās. Informē, ka DA plāna laikā upes tiks vērtētas un tiks meklēti piemērotākie apsaimniekošanas risinājumi. Uzsver, ka svarīgs ir arī zemes apsaimniekotāju viedoklis, vai upes stāvoklis traucē vai netraucē krastos esošo platību apsaimniekošanu, jo no tā atkarīgs upē veicamo darbu apjoms.

E. Zurģe jautā, kā Smiltenes novada pašvaldība var piesaistīt finansējumu teritorijas uzturēšanai, attīstīšanai, atjaunošanai laika posmā, kad teritorijai nav spēkā esoša DA plāna? Pēc plāna izstrādes tūrisma infrastruktūra būs DAP pārraudzībā? Kas notiks pārrejas periodā?

S. Jaunākā skaidro, ka pašvaldība noteikti ir iniciators un sniedz iesniegumu DAP, kas vērtē tūrisma infrastruktūras apsaimniekošanas nepieciešamību. Tūrisma infrastruktūra ir konkrētās zemes īpašnieka pārraudzībā un tās uzturēšana ir īpašnieka atbildība.

L. Eņģele papildina, ka finansējuma piesaistīšanas iespējas ir atkarīgas no konkrētā finansētāja izvirzītajiem nosacījumiem.

E. Zurģe skaidro, ka interesē tieši Eiropas finanšu fondu projekti, ieskaitot to fondu, kas pieejams tieši šobrīd.

Seko neliela jautājuma būtību skaidrojoša diskusija.

E. Zvejniece atbild, ka šis Eiropas finansējums paredzēts tieši DA plānos ierakstītu darbību īstenošanai. Esošo plānu pagarināt nevar, jo tas jau vienreiz ir darīts. Aicina sūtīt konkrētās situācijas aprakstu un projekta ideju DAP, kas vērtēs situāciju, vai šī nav darbība, kas, piemēram, iekļauta iepriekšējā DA plānā un līdz šim netika īstenota.

M. Ušča precizē, ka iesniegumi DAP jāsūta uz e-pastu: pasts@daba.gov.lv.

A. Gavars komentē, ka privātpersonu un LVM īpašumā esošu mežu apsaimniekošanā AAA Ziemeļgauja ir ļoti krasi pretēji nosacījumi – LVM visu cērt kailcirtēs, bet privātpersonas neko nevar darīt..

L. Eņģele skaidro, ka tas ir atkarīgs no aizsargājamās teritorijas zonējuma un konkrētās zonas apsaimniekošanas nosacījumiem. Spēkā esošais zonējums un to apsaimniekošanas nosacījumi veidoti iepriekšējā DA plāna izstrādes laikā, par pamatu ņemot tajā brīdī pieejamos datus un ekspertu viedokli.

A. Gavars skaidro, ka situācija ir konkrētā vietā pie Tirziņas upes ietekas pie Līvēm, kur dabā teritorijā nebija redzamas atšķirības.

M. Ušča un L. Eņģele aicina uzdot vēl jautājumus.

A. Gavars jautā, vai bioloģiski vērtīgie zālāji (BVZ) arī ir plāna pārziņā? Iepriekš bija BVZ, bet pēc apsekojuma Dabas skaitīšanas ietvaros, kas tika veikts jau pēc pļavas nopļaušanas vairs nav BVZ.

L. Eņģele skaidro, ka DA plāna laikā nav paredzēta visu zālāju pārkartēšana, bet gan apsekot tikai problemātiskās vietas, kur trūkst informācijas. Aicina sniegt precīzu informāciju par zālāja atrašanās vietu, lai var dot uzdevumu DA plāna izstrādei piesaistītajam zālāju ekspertam to apsekot. Kur tieši atrodas īpašums?

I. Kalniņš skaidro, ka pie Sikšņiem.

A. Gavars saka, ka tāda pati situācija bijusi arī īpašumā pie Līvēm. Viņš gan pēc tam piedalījies GrassLIFE projektā un visi BVZ ir atjaunoti. Bet kopumā tuvākajā apkārtnē visi, kas bija nopļāvuši savu pļavu pirms Dabas skaitīšanas ekspertu apsekojuma, pazaudēja BVZ statusu.

Diskusija par zālājus apsekojušo ekspertu kvalifikāciju un darba kvalitāti.

L. Eņģele skaidro, ka DA plāna izstrādei piesaistīti Latvijas eksperti, kam ir atbilstošā kvalifikācija un tie dosies apsekot dabā konkrētas vietas. Atkārtoti aicina sniegt zemes vienību kadastra numurus, kur nepieciešams apsekot zālājus, jo pieteiktos zālājus eksperti noteikti apsekos.

M. Ušča atkārtoti aicina uzdot jautājumus, bet tā kā vairāk jautājumi nav, lūdz sanāksmes dalībniekus aizpildīt pasākuma aptaujas anketu, ar kuras starpniecību iespējams arī atstāt savu kontaktinformāciju, lai saņemu informāciju par plāna izstrādi.

L. Eņģele atgādina, ka piektdien, 28. Martā notiks vēl divas DA plāna uzsākšanas sanāksmes Strenčos un Vijciemā, un šo sanāksmi noslēdz.

No sanāksmes audioieraksta protokolēja Z. Segliņa